Moto G6 மற்றும் G6 Play ஆகிய இரண்டு போன்களுமே உயரமான திரைகளைக் கொண்டுள்ளன. 5.7 அங்குல உயரத்துடன் Full HD+ Max Vision IPS திரையுடன் Moto G6 போன் வெளிவந்திருக்கிறது. Moto G6 Play போனுடைய திரையும் 5.7 அங்குலம் உயரமுடையது. ஆனால், அதனுடைய ரெசல்யூசன் 720 x 1440 பிக்சல்கள் என்பது சற்று வருத்தம்தான். IPS முறையிலான திரை பளிச்செனத் தெளிவாகக் காட்சிகளைக் காண்பிக்கிறது. நேரடியான சூரிய ஒளியில் இத் திரை எப்படிப்பட்ட தன்மையில் உள்ளது என்பதை இனிமேல்தான் சோதித்தறிய வேண்டும். படித்தல், யூடியூப் மற்றும் வீடியோக்களைப் பார்த்தல், இணையத் தேடல் போன்றவற்றுக்கு ஏற்ற திரைப்பகுதியை Moto G6 Play மற்றும் Moto G6 ஆகிய போன்கள் கொண்டுள்ளன.